**CSATLAKOZZON SZÜLŐCSOPORTUNKHOZ**

**Fészkelődő – szülőcsoport**

**Kezdés: 2025. január 24., péntek 17 óra**

**Helyszín: Budapesten a Ferenciek terénél**

A szülői lét csodálatosan sokszínű: hol felemelő, szórakoztató, hol monoton, vagy épp frusztráló. A tükörből is más és más szülői arcunk köszön vissza, megelégedéssel, meglepetéssel vagy csalódással töltve el minket.
Szeretnénk a legjobbat, a “mindent” megadni, de őrlődünk, mikor ehhez arra van szükség, hogy saját magunkkal is törődjünk. A kisgyermekes mindennapok próbára teszik párkapcsolatunkat, felidézik a saját korai emlékeinket, új megvilágításba helyezik értékrendünket. Jó néha megállni, magunkba- és körülnézve elgondolkodni. Időnként mindannyian fészkelődünk, hogy a változások közepette is megtaláljuk a saját helyünket.

Célunk ebben a csoportban, hogy biztonságos és támogató légkörben fontos témákkal dolgozzunk, átgondoljuk a saját szülőségünket, és gazdagodjunk a csoporttagok megosztott tapasztalatai, új szempontjai által is.

Többek között olyan kérdéseken gondolkodunk majd együtt, hogy:
- milyen családi mintáink jelennek meg szülői működésünkben?
- hogyan hatnak ránk a szerepeinket érintő társadalmi mítoszok?
- milyen elvárásoknak igyekszünk megfelelni?
- milyennek látjuk magunkat szülőként?

A csoportot Felméri-Berei Anna, pszichológus, tanácsadó szakpszichológus jelölt és Tábor Iván, klinikai szakpszichológus, pszichoterapeuta jelölt fogja vezetni.
A csoportban kezdettől minden tag elköteleződik a teljes csoportfolyamatra. Ez biztosítja, hogy nyolc alkalom alatt önmagunk és egymás biztonságos támogatói lehetünk.

A csoport helyszíne: Budapesten a Ferenciek terénél
Időpontok: péntekenként 17 órától 18:30-ig

A csoportfolyamatot megelőzi egy személyes, egyéni beszélgetés a csoport vezetőivel, melyet emailben egyeztetünk majd az érdeklődőkkel.

Jelentkezési határidő: 2025. január 8.

A csoport díja: 10 000 Ft/alkalom, összesen 8 alkalom
Az első beszélgetés díja: 10 000 Ft

Várjuk a jelentkezését az alábbi email címek bármelyikén:

felmeri.berei.anna@gmail.com

tabor.ivan@gmail.com